CELEX: 22020D1618
Language: mt
Date: 2018-05-31 00:00:00
Title: Deċiżjoni tal-Kumitat Konġunt taż-ŻEE Nru 116/2018 tal-31 ta’ Mejju 2018 li temenda l-Anness XIII (Trasport) tal-Ftehim dwar iż-ŻEE [2020/1618]

5.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 368/16
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 116/2018
         tal-31 ta’ Mejju 2018
         li temenda l-Anness XIII (Trasport) tal-Ftehim dwar iż-ŻEE [2020/1618]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) 2018/394 tat-13 ta' Marzu 2018 li jemenda r-Regolament (UE) Nru 965/2012 fir-rigward ta’ rekwiżiti ta’ operazzjonijiet bl-ajru għall-blalen tal-arja (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Ir-Regolament tal-Kummissjoni (UE) 2018/395 tat-13 ta’ Marzu 2018 li jistabbilixxi regoli dettaljati għall-operat tal-blalen tal-arja skont ir-Regolament (KE) Nru 216/2008 tal-Parlament Ewropew u tal-Kunsill (2) għandu jiġi inkorporat fil-Ftehim dwar iż-ŻEE.
                  
               
                     (3)
                  
                  
                     Jenħtieġ għalhekk, li l-Anness XIII tal-Ftehim dwar iż-ŻEE jiġi emendat skont dan,
                  
               ADOTTAT DIN ID-DEĊIŻJONI:
         
            Artikolu 1
            L-Anness XIII tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        L-inċiż li ġej jiżdied fil-punt 66nf (ir-Regolament tal-Kummissjoni (UE) Nru 965/2012):
                        
                                    “—
                                 
                                 
                                    
                                       32018 R 0394: Ir-Regolament tal-Kummissjoni (UE) 2018/394 tat-13 ta’ Marzu 2018 (ĠU L 71, 14.3.2018, p. 1).”
                                 
                              
                  
                        2.
                     
                     
                        Il-punt li ġej jiddaħħal wara l-punt 66nj (ir-Regolament tal-Kummissjoni (UE) 2015/340):
                        
                                    “66nk.
                                 
                                 
                                    
                                       32018 R 0395: Ir-Regolament tal-Kummissjoni (UE) 2018/395 tat-13 ta’ Marzu 2018 li jistabbilixxi regoli dettaljati għall-operat tal-blalen tal-arja skont ir-Regolament (KE) Nru 216/2008 tal-Parlament Ewropew u tal-Kunsill (ĠU L 71, 14.3.2018, p. 10).”
                                 
                              
                  
         
            Artikolu 2
            It-testi tar-Regolamenti (UE) 2018/394 u (UE) 2018/395 bil-lingwa Iżlandiża u b’dik Norveġiża, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni tidħol fis-seħħ fl-1 ta’ Ġunju 2018, ladarba jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, il-31 ta’ Mejju 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 71, 14.3.2018, p. 1.
         
            (2)  ĠU L 71, 14.3.2018, p. 10.
         
            (*1)  Ma huwa indikat l-ebda rekwiżit kostituzzjonali.